**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2024. augusztus 26.-i rendkívüli ülésére**

**Tárgya: Bem Palace Irodaház Budapest, II. kerület Fekete Sas utca 2. sz. ingatlan előtt kizárólagos várakozóhelyek biztosítása az Ománi Szultánság Budapesti Nagykövetsége részére**

**Készítette**:

…………………………

Kádárné Radványi Judit

vezető-főtanácsos

közútkezelői ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 13/1992. (VII.01.) önkormányzati rendelet 11.sz. melléklet 5.1.1. pont értelmében, a Településüzemeltetési, Környezetvédelmi és Közbiztonsági Bizottság (rövidítve: TKKB, átruházott hatáskörben dönt:

1. 1. a közterületi közművezetékekkel, bekötésekkel és közterületi útépítésekkel kapcsolatos tulajdonosi hozzájárulásokról

Fentiek alapján kérem a Tisztelt Bizottságot, az alábbi ügyekben hozza meg határozatát.

**Ügyiratszám: XII / 490 /2024**

**Tárgya: Bem Palace Irodaház Budapest, II. kerület Fekete Sas utca 2. sz. ingatlan előtt kizárólagos várakozóhelyek biztosítása az Ománi Szultánság Budapesti Nagykövetsége részére**

Az Ománi Szultánság Budapesti Nagykövetsége megkereste a Budapest Közút Zrt. Forgalomtechnikai Kezelői Főosztályát, kizárólagos várakozóhelyek biztosítása érdekében. A

Forgalomtechnikai Kezelői Főosztály, Önkormányzatunk illetékes bizottságának és testületének véleményét kéri az önkormányzati tulajdonú Fekete Sas utca tekintetében.

A Külgazdasági és Külügyminisztérium Protokoll Főosztályának tájékoztatása szerint:

„Az Ománi Szultánság Budapesti Nagykövetsége 58/2024 számú szóbeli jegyzékében azon kérelmével fordult a Külgazdasági és Külügyminisztériumhoz, hogy a Nagykövetségnél, - amely a Bem Centerbe költözött- kizárólagos parkolóhelyet kaphasson (cím: 1027 Budapest, Bem József utca 1/B. a parkolásra kijelölt rész a 1027 Budapest, Fekete Sas utcán található).

A Nagykövetség tájékoztatása szerint az irodaházat üzemeltető cég vezetése támogatja a nagykövetségi kérést és módjában áll öt parkolóhelyet biztosítani a Nagykövetség számára. A Nagykövetség továbbította főosztályunk számára a megvalósulási dokumentációt, melyet ezúton küldünk szíves felhasználásra.

A fentiek nyomán kérjük szíves közbenjárásukat arra irányulóan, hogy az Ománi Szultánság Budapesti Nagykövetsége számára a Bem Centernél kizárólagos parkolóhely létesülhessen.”

*Az utak forgalomszabályozásáról és a közúti jelzések elhelyezéséről* szóló *20/1984. (XII. 21.) KM rendelet* mellékletének 35.8 pontja szabályozza, hogy mely intézmények, hol jogosultak kizárólagos várakozóhely használatára. A Nagykövetség a „közszolgálati tisztviselőkről szóló törvény” illetve „a kormányzati igazgatásról szóló törvény” hatálya alá tartozó szervezet.

A jogszabály szerint kizárólagos várakozóhely diplomáciai testületek „saját tulajdonában álló, azok székhelyéül szolgáló épületnél azok homlokzatának hosszában” létesíthető.

A fenti tájékoztatás szerint a Nagykövetség ***bérlő az irodaházban****.*

**Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.1.1. pontban átruházotthatáskörében eljárva úgy dönt, hogy a **Bem Palace Irodaház Budapest, II. kerület Fekete Sas utca 2. sz. ingatlan előtt 1 db kizárólagos felszíni várakozóhely biztosítását, az Ománi Szultánság Budapesti Nagykövetsége részére**, a II. Kerületi Önkormányzat tulajdonában lévő közterület (13508/1 hrsz.) vonatkozásában,

***támogatja / nem támogatja***

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2024. szeptember 30.

Budapest, 2024. augusztus 15.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető