**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**2024. augusztus 26-i rendkívüli ülésére**

**Tárgy:** Helyi közutak forgalmi rendjének alakítása

**Készítette:**

…………………………

Bese Károly

vezető-főtanácsos

közútkezelői referens

Megjegyzés: A napirend tárgyalása zárt ülést nem igényel.

**Tisztelt Településüzemeltetési, Környezetvédelmi és Közbiztonsági Bizottsága!**

A Tisztelt Bizottság a Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló, többször módosított 13/1992. (VII.01.) önkormányzati rendelet 52. § (5) bekezdése a) pontja és a 11. sz. melléklete 5. Településüzemeltetési, Környezetvédelmi és Közbiztonsági Bizottság (TKKB) címszó 5.5.5. pontja értelmében javaslatot tesz:

5.5.5.) a forgalomszabályozás feladataira.

Fentiek alapján kérem a Tisztelt Bizottságot, az alábbi ügyben hozza meg határozatát.

**Ügyiratszám: XII/519/2023**

Tárgya: Budapest, II. kerület Kassa utca 10. (52745 hrsz.) kétlakásos lakóépület és egylakásos lakóépület útcsatlakozás kialakításával összefüggő forgalmi rend módosítás

A tervező közútkezelői hozzájárulást kért a *Budapest II. kerület Kassa utca 10. (52745 hrsz.) kétlakásos lakóépület és egylakásos lakóépület kapubehajtó útépítés engedélyezési terve* c. dokumentációhoz. A kialakításról többször egyeztettünk a tervezővel, mert a jelenlegi terepadottságok miatt nehéz megfelelő útcsatlakozást kialakítani. Merőleges útcsatlakozást nem lehetséges kialakítani, az ingatlanról történő kihajtás felfelé, a Vadkörte utca irányába történhet. A Vadkörte utcától egyirányú Kassa utca. A tervezett kialakítás szerint az egyirányúsítás kezdetét (jelenleg a Vadkörte utca kereszteződése) áthelyeznék lefelé, a Kassa u. 9. szám elé, továbbá az útpályát is terveznék szélesíteni, hogy elférjen egymás mellett két jármű. A Vadkörte utcával szemben közlekedési tükröt terveztek kihelyezni, segíteni a belátást. A Kassa utcából felfelé kihajtó jármű nem tud majd jobbra kanyarodni a Vadkörte utcára (ezt táblával is szabályoznál), így kihajtás a következő utcán (Vadalma utca) keresztül lehetséges. A Vadkörte utca – Kassa utca csomópontok előtt szembejövő forgalom veszélyére figyelmezető tábla is kihelyezésre kerülne. A tervet előzetesen egyeztették a forgalomtechnikai kezelő Budapest Közút Zrt.-vel. A mi közútkezelői hozzájárulásunkat abban az esetben kívánjuk megadni, ha a T. Bizottság el tudja fogadni (javasolja) a tervezett útcsatlakozás miatt szükséges forgalmi rend módosítást. A megvalósítást az érintett ingatlan Építtetőjének kell finanszíroznia.

Kérjük, hogy a T. Bizottság tárgyalja meg az előterjesztést.

1. **Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.5.5. pontja értelmében **javasolja**, hogy a **Budapest II. kerület Kassa utca egyirányú forgalmi szabályozása módosításra kerüljön a *1028 Budapest Kassa utca 10. Hrsz.: 52745 kétlakásos lakóépület és egylakásos lakóépület kapubehajtó terv útépítés engedélyezés terv*** c. (módosított) tervdokumentációban (tervező: Nagy Katalin e.v., törzsszám: 2023/1327, 2023. augusztus) foglaltak szerint.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2024. szeptember 30.

1. **Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.5.5. pontja értelmében **nem javasolja**, hogy a **Budapest II. kerület Kassa utca egyirányú forgalmi szabályozása módosításra kerüljön a *1028 Budapest Kassa utca 10. Hrsz.: 52745 kétlakásos lakóépület és egylakásos lakóépület kapubehajtó terv útépítés engedélyezés terv*** c. (módosított) tervdokumentációban (tervező: Nagy Katalin e.v., törzsszám: 2023/1327, 2023. augusztus) foglaltak szerint.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2024. szeptember 30.

Budapest, 2024. augusztus 15. Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető